OzLabs/hebrew-wiki-articles huggingface dataset:
חטיבת הגפן

תג הישן של חטיבת הגפן (צפונית) עד 2023
חטיבת הגפן (חטיבה 7643), הנקראת גם החטיבה הצפונית ברצועת עזה, היא הצפונית מבין חטיבות אוגדת עזה, הוקמה כשנה לאחר פרוץ האינתיפאדה הראשונה, בשנת 1988, על מנת לתת מענה לצורך המבצעי שנוצר בעקבות ריכוז הכוחות בגזרה. החטיבה ישבה במרכז העיר עזה והופקדה עליה ועל סביבתה, כמו גם על ביטחונן של ההתנחלויות הישראליות בצפון הרצועה ומעבר ארז. לאחר הסכמי אוסלו והסכם עזה ויריחו תחילה משנת 1994 יצאו כוחות צה"ל ממרכזי הערים והחטיבה פינתה את העיר עזה והתמקמה בבסיס בסמוך לניסנית. כיום שוכנת מפקדת החטיבה במחנה האוגדתי בסמוך לקיבוץ רעים.

== מפקדי החטיבה ==

{| border=1 cellpadding=4 cellspacing=0
|- bgcolor="#F1DD09"
| שם || תקופת כהונה|| הערות
|-
| דני טופוס || ||
|-
| מירון קרן || ||
|-
| ישראל זיו || 1991 - 1993|| לימים ראש אמ"ץ
|-
| שאול אריאלי || 1993 - 1994 ||
|-
| נביה מרעי || 1994 - 1996|| נהרג במהומות מנהרת הכותל
|-
| מעד'א חסבאני || 1996 - 1998 || לימים ראש מטה פיקוד המרכז
|-
| דוד אוחנה || 1998 - 2000 ||
|-
| חמאדה גאנם || 2000 - 2002 || לימים ראש אגף הרישוי במשרד התחבורה ונספח צה"ל ברומניה, בולגריה ואוקראינה.
|-
| יואל סטריק || 2002 - 2004|| לימים מפקד פיקוד הצפון
|-
| אבי לוי || 2004 - 2005 || 
|-
| מוני כץ || 2005 - 2007 || לימים מפקד מפקדת העומק
|-
| רון אשרוב || 2007 - 2009 || 
|-
| עופר לוי || 2009 - 2011 || לימים ראש מטה פיקוד הדרום
|-
| עופר וינטר || 2011 - 2013 || לימים מפקד עוצבת האש
|-
| ירון פינקלמן || 2013 - 2015 || לימים מפקד פיקוד הדרום
|-
| יקי דולף || 2015 - 2017 || לימים מפקד אוגדת יהודה ושומרון
|-
| אבי רוזנפלד || יולי 2017 - מאי 2019 || לימים מפקד אוגדה עזה
|-
| יואב ברונר || מאי 2019 - אוגוסט 2021 || לימים מפקד עוצבת הבזק (99)
|-
| עמי ביטון || 31 באוגוסט 2021 - 17 באפריל 2023|| לימים מפקד חטיבת הצנחנים
|-
| חיים כהן || 17 באפריל 2023 - מכהן ||מפקד החטיבה במלחמת חרבות ברזל
|}

==קישורים חיצוניים==

==הערות שוליים ==

הגפן
הגפן
חטיבת קטיף

תג הישן של חטיבת קטיף (דרומית) עד 2023
חטיבת קטיף (חטיבה 6643) הנקראת גם החטיבה הדרומית ברצועת עזה היא הדרומית מבין שתי חטיבות אוגדת עזה. החטיבה אחראית על ביטחונם של יישובי חבל אשכול, על חלקו הצפוני של קו הגבול ישראל-מצרים, ועל גדר המערכת שבין מדינת ישראל ורצועת עזה. עד לביצוע תוכנית ההתנתקות הייתה החטיבה אחראית גם על ביטחונם של מרבית יישובי גוש קטיף.

לאחר כיבוש רצועת עזה במלחמת ששת הימים הוקמה החטיבה בגלגולה הראשון כנפת ח'אן יונס, וישבה בעיר ח'אן יונס. אולם, עם פרוץ האינתיפאדה הראשונה והקמת המפקדה האוגדתית של אוגדת עזה, שונה ייעוד הנפה והיא הפכה לחטיבה מרחבית ומפקדה הראשון היה יצחק אברכהן. עם חתימת הסכמי אוסלו בשנת 1993 יצאה מפקדת החטיבה מהעיר ועברה למחנה נוריה שליד נוה דקלים. בשנת 1995 אוחדה החטיבה הדרומית עם זו המרכזית, ונקראה מאז "חטמ"ר דרומית". לאחר יציאת כוחות צה"ל מרצועת עזה ב-2005, עברה מפקדת החטיבה לשבת בכרם שלום. כיום שוכנת מפקדת החטיבה במחנה האוגדתי בסמוך לקיבוץ רעים. תחת החטיבה פועלת יחידת הסיור המדברית.

בגזרת החטיבה מוצבים מו"פ דרום, מוצב כיסופים, מוצב מארס, מוצב סופה וכרם שלום.

==מפקדי החטיבה==

{| border=1 cellpadding=4 cellspacing=0
|- bgcolor="#F1DD09"
| שם || תקופת כהונה|| הערות
|-
| יצחק אברכהן || 1988–1989 || מפקד החטיבה הראשון
|-
| יואש רובין || 1989–1991 ||
|-
| רפיק סעיד|| 1991–1993 ||
|-
| מעד'א חסבאני || 1993–1995 || לימים ראש מטה פיקוד המרכז
|-
| אייל שליין || 1995–1996 || מפקד החטיבה בזמן האיחוד עם החטיבה המרכזית, לימים מפקד עוצבת עידן
|-
| אסף שביט || 1996 || נפצע באורח קשה במהומות מנהרת הכותל
|-
| ליאור שלו || 1996–1998 ||
|-
| עימאד פארס || 1998–2000 || לימים מפקד עוצבת הגליל
|-
| שלמה דגן || 2000–2002 ||
|-
| פינקי זוארץ || 2002–2004 || כיהן כמפקד החטיבה בזמן האינתיפאדה השנייה
|-
| שוקי רינסקי || 2004 || ממלא מקום לאחר פציעתו של אל"ם פינקי זוארץ
|-
| אבי פלד || 2004–2006 || לימים ראש החטיבה לקשרי חוץ באגף התכנון
|-
| שלומי דהן || 2006–2008 ||
|-
| מרדכי כהנא || 2008–2010 || לימים קצין איסוף קרבי ראשי
|-
| טל חרמוני || 2010–2012 ||
|-
| עמוס הכהן || 2012–2014 || לימים מפקד חטיבת הנח"ל
|-
| דדו בר כליפא || 2014–2016 || לימים מפקד עוצבת געש
|-
| קובי הלר || 2016–2018 || לימים מפקד עוצבת המפץ
|-
| לירון בטיטו || אוגוסט 2018–יוני 2020 || לימים מפקד חטיבת גבעתי
|-
| טל אשור || יוני 2020–מאי 2022 ||
|-
| אסף חממי || 29 במאי 2022–7 אוקטובר 2023|| נהרג במתקפת הפתע על ישראל ביום הראשון של מלחמת חרבות ברזל
|-
| טל אשור || 7 באוקטובר 2023 – || מונה בשנית לאחר נפילתו בקרב של אסף חממי. מפקד החטיבה במלחמת חרבות ברזל
|}
במרץ 2024 פורסם כי אל"ם גיל ורנר ימונה למח"ט קטיף.

== קישורים חיצוניים ==
* 

==הערות שוליים ==

קטיף
קטיף
אופולמוס

אופולמוס (ביוונית: Eὐπόλεμoς, בלטינית: Eupolemus; המאה ה-2 לפנה"ס) היה ההיסטוריון היהודי-הלניסטי המוקדם ביותר.

יצירתו שרדה בחמישה (או שישה) קטעים בלבד בחיבורו של אוסביוס מקיסריה, "הכנה לבשורה", המשוקעים בציטוטים מפי ההיסטוריון אלכסנדר פוליהיסטור ומתוך הסטרומטה של קלמנס מאלכסנדריה. קטע שישי, שנמצא בציטוטים של פוליהיסטור אצל אוסביוס ושפוליהיסטור מייחס אותו לאופולמוס, נחשב בדרך כלל למזויף, בהיותו שונה מהקטעים המצוטטים האחרים. משום כך הוא מכונה "פסאודו-אופולמוס".

הסגנון ואוצר המילים מצביעים על כך שתאריך כתיבתם הוא בערך שנת 158/7 לפנה"ס. העובדה שהמחבר מתארך את תוכן יצירתו על פי הממלכה הסלאוקית ולא בית תלמי, מצביעה על כך שמקורו בארץ ישראל ולא במצרים.
יש המשערים כי המחבר הוא אותו אופולמוס בן-יוחנן בן-הקוץ, ששימש כשגרירו של יהודה המכבי לרומא.

== כתביו ==
הקטעים הנחשבים בדרך כלל לעבודתו המקורית של אופולמוס, כוללים:
* טענה שמשה היה החכם הראשון. הוא לימד את היהודים את הכתב והם שהעבירו אותו לפיניקים, שהעבירו אותו הלאה אל היוונים, וכן שמשה כתב את החוקים הראשונים של היהודים.
* כרונולוגיה של התקופה שבין משה לדוד ופרטים על ההכנות שלו לבניית בית המקדש, ולאחר מכן תמלילים כביכול של חילופי מכתבים בין המלך שלמה ו"ואפרס מלך מצרים", ובין שלמה ו"סורון מלך צור", הוא חירם המקראי.
* אזכור של מגני זהב שנעשו על ידי שלמה.
* תיאור קצר מאוד של רדיפת הנביא ירמיהו על ידי המלך "יונקים"/"יונכים", שנראה כתואם למלכים המקראיים יהויקים, יהויכין וצדקיהו, ולאחר מכן תיאור דמיוני של נפילת ממלכת יהודה ובסיומו הערה על כך שירמיהו שמר את ארון הברית ולוחות הברית.
* תקציר כרונולוגי המסכם 5,149 שנים מאדם הראשון ועד השנה החמישית למלכותו של דמטריוס הראשון.

== פסאודו-אופולמוס ==
הקטע הידוע בדרך כלל כ"פסאודו-אופולמוס", כולל את התוכן הבא:
* העיר האשורית בבל נבנתה על ידי ענקים שנמלטו מהמבול והם שבנו גם את מגדל בבל. לאחר שנחרב, התפזרו הענקים.
* תקציר חייו של אברהם המבוסס על התיאור המקראי, עם שינויים מסוימים ופרטים הדומים לאלה המופיעים במגילה החיצונית לבראשית, אצל יוסף בן מתתיהו ובמסורת של חנוך. אברהם הוא בעל-ידע אסטרונומיה ועם ירידתו למצרים הוא מלמד את הכהנים המצריים באון אסטרולוגיה ומסביר כי חנוך היה הראשון שגילה את האסטרולוגיה.
* קטע מעורר תמיהה, שנראה כי יש לו קשר מועט עם התוכן הכללי, וייתכן שהוא משובש: מכיוון שהבבלים אומרים שהראשון היה בלוס , שהוא זהה לקרונוס, ושממנו נולדו בנים ששמם בלוס וכנען. כנען זה היה אביו של אבי הפיניקים, ושבנו היה חום/חוס, שנקרא על ידי היוונים אסבולוס ושהיה אבי עמי אתיופיה ואחיו של מצרים, אביהם של המצרים. באופן מסורתי, מתרגמים רבים תקנו את "כנען" ל"חם", מאחר שבבראשית חם הוא אבי כוש ומצרים. "אבסולוס" משמעותו "מפויח".
* התיאור מסתכם באמירה שהיוונים אומרים שאטלס גילה את האסטרולוגיה אבל אטלס הוא בעצם חנוך ושחנוך למד אותה ממלאכי האלהים.

==הערות שוליים==

קטגוריה:היסטוריונים יהודים
קטגוריה:היסטוריונים מן העת העתיקה
קטגוריה:מחברים כותבי יוונית
קטגוריה:אישים שחיו במאה ה-2 לפנה"ס
מאיר רובין

מאיר רובין (1892 – 4 באפריל 1967) היה אדריכל ואיש ציבור ישראלי, איש התנועה הרוויזיוניסטית וסגן ראש עיריית ירושלים מטעם מפלגת חרות.

== ביוגרפיה ==
רובין נולד בשנת 1892 באודסה. בשנת 1928 עלה לארץ ישראל. בין השנים 1930–1932 עבד במשרדו של דב כרמי ובין השאר השתתף בתכנון בית אלישר. רובין היה פעיל בברית הצה״ר ומקורב למנהיגה זאב ז'בוטינסקי, שאף התאכסן בביתו בשהותו האחרונה בארץ בשנים 1928-1929. רובין היה גם אחד ממקימי ״הסתדרות הציונים הרוויזיוניסטים בארץ ישראל״ בינואר 1933, יחד עם אב"א אחימאיר, יוסף כצנלסון, מרדכי אבניאל ואחרים. ב-1933 חבר אל האדריכל אלכסנדר פרידמן הצעיר ממנו, והעסיק אותו במשרדו. שותפות זו החזיקה עד לפרישתו של רובין בתחילת שנות השישים.

בבחירות של שנת 1949 הוצב רובין במקום החמישה עשר ברשימת מפלגת חרות לכנסת, וביולי של אותה שנה נבחר לחבר מרכז המפלגה. בין 1949–1955 שימש רובין כחבר מועצת עיריית ירושלים וכסגן ראש העיר מטעם מפלגת חרות.

משרדו של רובין פעל בכל הארץ, אך עיקר השפעתו ופעילותו התרכזה בירושלים. יחד עם אלכסנדר פרידמן היה רובין אחראי לתכנון עשרות מבני ציבור ובתים פרטיים בירושלים, בהם רצף מבנים בולטים לאורך רחוב המלך ג'ורג' והמשכו רחוב קרן היסוד, והטביע חותם אדריכלי על פניה של העיר. על הבניינים שתכננו נמנים בית הכנסת ישורון, היכל שלמה, בית המעלות, בית כנסת הנשיא, מלון הנשיא, מלון המלכים, בית חינוך עוורים ומבנה ישיבת מרכז הרב.

אשתו אורה (1895~–1946), ילידת אודסה אף היא, הייתה מורה ומ"מ מנהלת הגימנסיה העברית לנערות של גב' ז'בוטינסקי-קופ בעיר מולדתה, ובירושלים פעלה כעסקנית ציבור.

לאחר פטירת אשתו הראשונה, נישא מאיר רובין לרבקה ולזוג נולדו שתי בנות, נילי וליאורה. נכדו הוא מאיר רובין, מנכ"ל פורום קהלת.

מאיר רובין נפטר ב-1967, ונטמן בהר המנוחות.

== קישורים חיצוניים ==
* [http://www.jabotinsky.org/ארכיון/דפדוף-בקטלוג-התיקים/?itemId=130512 מכתב מז'בוטינסקי לרובין], 1934, באתר מכון ז'בוטינסקי בישראל
* 
* 
* עידו סידי ודור כהן, [https://issuu.com/dorcohen/docs/__________________-_2017___ תיק שימור בית מקובר], סטודיו שימור המורשת הבנויה, המחלקה לארכיטקטורה, בצלאל
* 
* מיכאל יעקובסון, [https://michaelarch.wordpress.com/2017/07/19/סיבוב-בבית-מקובר-מול-בצלאל/ סיבוב בבית מקובר מול בצלאל], באתר 'חלון אחורי', 19.7.2017
* מיכאל יעקובסון, [https://michaelarch.wordpress.com/2017/08/01/סיבוב-בבית-המעלות/ סיבוב בבית המעלות], באתר 'חלון אחורי', 1 באוגוסט 2017
* מיכאל יעקובסון: [https://michaelarch.wordpress.com/2023/07/30/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%94%d7%9b%d7%a0%d7%a1%d7%aa-%d7%99%d7%a9%d7%95%d7%a8%d7%95%d7%9f-%d7%91%d7%99%d7%a8%d7%95%d7%a9%d7%9c%d7%99%d7%9d/ סיבוב בבית הכנסת ישורון בירושלים], באתר 'חלון אחורי', 30 ביולי 2023
* מיכאל יעקובסון: [https://michaelarch.wordpress.com/2024/04/26/%d7%a1%d7%99%d7%91%d7%95%d7%91-%d7%91%d7%94%d7%99%d7%9b%d7%9c-%d7%a9%d7%9c%d7%9e%d7%94-%d7%91%d7%99%d7%a8%d7%95%d7%a9%d7%9c%d7%99%d7%9d/ סיבוב בהיכל שלמה], באתר 'חלון אחורי', 26 באפריל 2024

== הערות שוליים ==

קטגוריה:אדריכלים ישראלים
קטגוריה:אדריכלים יהודים רוסים
קטגוריה:אנשי העלייה הרביעית
קטגוריה:חברי מועצת העיר ירושלים
קטגוריה:רוויזיוניסטים
קטגוריה:יהודים הקבורים בהר המנוחות
קטגוריה:אדריכלים ביישוב
קטגוריה:ישראלים שנולדו ב-1892
קטגוריה:ישראלים שנפטרו ב-1967
טאוקרוס מקיזיקוס

טאוקרוס מקיזיקוס (ביוונית: Τεῦκρος, ὁ Κυζικηνός, טאוקרוס קיזיקנוס; ייתכן שחי במאה ה-1 לפנה"ס) היה סופר יווני שנזכר בסודא כסופר פורה מאוד שכתב ספרים רבים:

:.

טאוקרוס הוא הסופר השלישי מאסיה הקטנה, לצד אפולוניוס מולון ואלכסנדר פוליהיסטור, שהקדיש מונוגרפיה מיוחדת ליהודים, ונראה סביר שגם הוא חי במאה ה-1 לפנה"ס. ייתכן וההתנגשות בין יהודה ורומא בזמן פומפיוס היא זו שגרמה לכתיבת חיבורים על היהודים. בתקופה זו היו גם יהודים רבים בערי אסיה הקטנה.

==לקריאה נוספת==
* מנחם שטרן - M. Stern, Greek and Latin Authors on Jews and Judaism, Jerusalem, 1976, Vol. I, XXXI. Teucer of Cyzicus, pp. 165-166

==הערות שוליים==

קטגוריה:היסטוריונים מן העת העתיקה
קטגוריה:יוון העתיקה: ספרות והיסטוריוגרפיה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
יובל צורן

יובל צורן (נולד ב-1976) הוא פסנתרן ומנצח יהודי-ישראלי.

==ביוגרפיה==
צורן הוא בוגר האקדמיה למוסיקה ולמחול בירושלים, הוא למד אצל בנימין אורן נגינה בפסנתר וניצוח אצל מנדי רודן. ב-2002 התקבל כמנצח הראשון לתוכנית לאומנים צעירים של בית האופרה המלכותית, קובנט גארדן בלונדון, שם ניצח על מספר בכורות ליצירות חדשות והיה מעורב בהפקות רבות כעוזר מנצח, כפסנתרן וכמאמן זמרים, במיוחד עם מנהלה המוזיקלי של האופרה לשעבר, אנטוניו פאפאנו. מאז עבד בכמה מבתי האופרה המובילים באירופה כגון: הליסיאו בברצלונה והאופרה הלאומית הדנית, ובפסטיבלים בגליינדבורן ובאקס-אן-פרובאנס. כמו כן שיתף פעולה עם מנצחים מהשורה הראשונה כגון: דניאל הרדינג, איוואן פישר, קיריל פטרנקו, קונסטנטינוס קארידיס ורבים אחרים. 

בין השנים 2008–2012 כיהן כמנצח הבית של בית האופרה של פרנקפורט שם ניצח על הפקות רבות, בניהן איל טריטיקו, בטבעת החנק, לוצ'ה די למרמור, סיפורי הופמן, נישואי פיגארו, חסדו של טיטוס, חליל הקסם, כך עושות כולן ועוד. ניצח באופרה הישראלית על האופרות דון קרלו ומפיסטופלה. באופרה המלכותית קובנט גארדן בלונדון על הבכורה העולמית לציפור לילה של דומיניק לה ז'נדר, בבינאלה למוזיקה חדשה במינכן על הבכורה העולמית של פיירו, סופו של לילה מאת ינס יונלייט, בפסטיבל הרוהר טריינאלה, ועל תזמורות ואנסמבלים מובילים, בניהם תזמורת פילהרמוניה, תזמורת עידן הנאורות, התזמורת הסימפונית של בוכום, התזמורת הסימפונית ירושלים, התזמורת הסימפונית הישראלית ראשון לציון, סימפונט רעננה, התזמורת הפילהרמונית הישראלית, התזמורת הקאמרית הישראלית, תזמורת נתניה הקאמרית הקיבוצית, אנסמבל מודרן, אנסמבל מיתר, אנסמבל המאה ה-21 ועוד. 

שיתופי פעולה בולטים בתקופה האחרונה כוללים הפקה של אוון ווינגרייב מאת בנג'מין בריטן בבית האופרה של פרנקפורט; טורקי באיטליה מאת ג'ואקינו רוסיני עם התזמורת הסימפונית הברזילאית בריו דה ז'ניירו; לוהנגרין של ריכרד וגנר בבית האופרה של אולדנבורג, וסיור קונצרטים בארצות הברית ובקנדה עם אנסמבל מיתר.

בשנים האחרונות מקדיש יובל חלק מזמנו לחינוך ועובד באופן קבוע עם תוכנית דייוויד גולדמן למוזיקאים צעירים מטעם המרכז למוזיקה ירושלים.

יובל צורן מלמד ניצוח באקדמיה למוסיקה ולמחול בירושלים ובמקביל הוא שימש שם בעבר בתפקיד המנצח והמנהל המוזיקלי של התזמורת הסימפונית ע"ש מנדי רודן.

בשנת 2022 התמנה למנהלה האמנותי של חג המוזיקה הישראלית.

===חייו האישיים===
יובל צורן הוא בנם של הפרופסור והמתרגם גבריאל צורן ושל המרצה לביבליותרפיה וספרות רחל צורן.

== קישורים חיצוניים ==
* 

* 

קטגוריה:מנצחי אופרה
קטגוריה:מנצחים ישראלים
קטגוריה:מנצחים יהודים
קטגוריה:פסנתרנים ישראלים
קטגוריה:פסנתרנים יהודים
קטגוריה:בוגרי האקדמיה למוסיקה ולמחול בירושלים
קטגוריה:סגל האקדמיה למוסיקה ולמחול בירושלים
קטגוריה:ישראלים שנולדו ב-1976
ביואיק מודל B

ביואיק מודל B
ביואיק מודל B (באנגלית: Buick Model B) היא המכונית הראשונה מתוצרת יצרנית כלי הרכב האמריקאית ביואיק ("Buick Motor Company") בשנת 1904 בעיר "ג'קסון מישיגן" ב-ארצות הברית.

==ביואיק מודל B==
דגם ה- "ביואיק מודל B" נבנה בסגנון "טורפדו" "רודסטר".

דגם ה-"ביואיק מודל B" הוצג לראשונה ב-13 באוגוסט 1904 על ידי ויליאם דוראנט . נבנו 37 יחידות.

מחיר הדגם בהשקה עמד על 950 דולר.

את דגם ה- "ביואיק מודל B" החליף דגם "ביואיק מודל C" בשנת 1905.
==דגמי "ביואיק מודל B"==
* דגם מוקדם שנת 1904 - משקל 759.78 ק"ג, יוצרו 27 יחידות (מחיר היחידה : 950 דולר).
* דגם מאוחר שנת 1904 - משקל 771.12 ק"ג, יוצרו 8 יחידות (מחיר היחידה : 1,200 דולר).

==היסטוריה==
ב-19 במאי 1903 נוסדה חברת "ביואיק מוטור קומפני" כיצרנית רכב עצמאית בדטרויט, מישיגן, על ידי דייוויד דנבאר ביואיק. עוד באותה שנה נקלעה החברה לקשיים כספיים והשתלט עליה איש העסקים ג'יימס ה. וייטינג, שהעבירה לעירו פלינט. בשנת 1904 שכר וייטינג את ויליאם דוראנט שינהל את ביואיק. דייוויד ביואיק עצמו מכר את החזקותיו בחברה בסכום צנוע יחסית ומת עשרים וחמש שנים מאוחר יותר.

באמצע 1904 הושלם אב-טיפוס לרכב שהיה מיועד למרוצי סיבולת, והצלחתו שכנעה את וייטינג לאשר את יצורם של הדגמים הראשונים שיועדו למכירה לציבור, על בסיס אותו אב טיפוס שכונה "מודל B". הביואיק "מודל B" הייתה הביואיק הראשונה שנמכרה לציבור, החל בשנת 1904.
== קישורים חיצוניים ==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1904
קטגוריה:מכוניות אמריקאיות
B
קפה גרג

קפה גרג (בעבר: גרג קפה מאוד) היא קבוצת בתי קפה ישראלית, המפעילה 3 רשתות וכוללת כ-100 סניפים נכון לשנת 2024.

==היסטוריה==
קפה גרג, סניף מרכז קריית אתא.
בשנת 1994 הוקם אספרסו בר במרכז הכרמל שבחיפה על ידי גרג וולף. בשנת 2000 רכשו את הבעלות במקום יאיר מלכה וגלעד אלמוג ובשנת 2008 חבר אליהם השותף ניר אדרי. בהמשך נפתחו סניפים נוספים בישראל, ומרשת חיפאית התפתחה קפה גרג לרשת ארצית.

החל משנת 2010 החלו שלושת השותפים ברשת, להתמקד ברכישת נדל"ן שישמשו כסניפי הרשת.

בשנת 2013 הקימו בעלי קבוצת קפה גרג את קבוצת ביגה, קבוצת בתי קפה ובייקרי המפעילה כיום כ-40 סניפים של קפה ביגה, 3 סניפי ״בי בייקרי״, מפעל פסטה ומפעל רטבים. 

בשנת 2016 הושקה רשת הבת "קיטשן ביי גרג", רשת מסעדות ביסטרו כשרות, הסניף הראשון נפתח בחיפה וכיום הרשת מונה 7 סניפים.

בשנת 2021 הושקה רשת בת נוספת ״מאמא גרג״ המתמחה במטבח איטלקי. הסניף הראשון נפתח בקניון איילון וכיום הרשת מונה כ3 סניפים. 

על פי הערכות כלכליסט בשנת 2019, מחזור המכירות המוערך של קבוצת גרג קפה ורשת ביגה קרוב למיליארד שקל בשנה עם מחזור בעלות של 100 מיליון שקל בשנה.
תקציב הפרסום של הקבוצה עומד על 5 מיליון שקל ומנוהל על ידי שימעוני פינקלשטיין. 

במדד המותגים של העיתון הכלכלי "גלובס" קבוצת קפה גרג נבחרה מבין אלפי חברות ודורגה במקום ה-62 במדינה ובתחום המסעדנות, בתי הקפה ומזון מהיר, נבחרה הקבוצה למקום 3.

הקבוצה מפעילה כיום כ־90 סניפים של רשת גרג, 7 סניפים של רשת ״קיטשן ביי גרג״ ו3 סניפי ״מאמא גרג״.

==קישורים חיצוניים==

* 

* 
* יואב איתיאל, [http://www.magazin.org.il/inner.asp?page=17&item=7368 מרגש: קפה גרג תשקיע כ-4 מיליון ש’’ח במיתוג חדש לרשת] באתר מגזין המושבות, 22 ביולי 2012
* 
* 
* 

==הערות שוליים==

קטגוריה:ישראל: רשתות בתי קפה
ביואיק אסטייט

ביואיק אסטייט (באנגלית: Buick Estate) היא מכונית סטיישן שיוצרה על ידי חטיבת המכוניות ביואיק בקונצרן המכוניות האמריקאי ג'נרל מוטורס בין השנים 1970–1990.

==דורות "ביואיק אסטייט"==
* דור ראשון (שנת 1970)
* דור שני (בין השנים 1971-1976)
* דור שלישי (בין השנים 1977-1990)

==תמונות==
<gallery mode="packed" heights="80">
קובץ:1971 Buick Estate wagon rear.jpg|ביואיק אסטייט שנת 1971
קובץ:1971 Buick Estate wagon front.jpg|ביואיק אסטייט שנת 1971
קובץ:1982 Buick Electra Estate in WA, US.jpg|ביואיק אסטייט שנת 1982
קובץ:Buick Electra 1987.JPG|ביואיק אסטייט שנת 1987
קובץ:Buick Electra Estate Wagon (7871807892).jpg|ביואיק אסטייט
קובץ:Buick Estate Wagon (3).jpg|ביואיק אסטייט
קובץ:Buick Estate.jpg|ביואיק אסטייט
קובץ:1971 Buick Estate Wagon with clamshell-type tailgate system 7of7.jpg|ביואיק אסטייט שנת 1971
קובץ:Buick Electra Estate Wagon (7871807824).jpg|ביואיק אסטייט
קובץ:Buick Electra 1987.JPG|ביואיק אסטייט שנת 1987
</gallery>

==לקריאה נוספת==
* [https://books.google.co.il/books?id=vl7wGMdei5YC&pg=PA37&lpg=PA37&dq=Buick+Estate&source=bl&ots=QSalTSJ0A6&sig=7IzkxJ3xbRUff6I3UOFd6Oyy4QY&hl=iw&sa=X&ved=0ahUKEwjT4rWmo4bXAhWFVhoKHRNgBLI4ChDoAQhaMAg#v=onepage&q=Buick%20Estate&f=false מכוניות סטיישן בארצות הברית 1950-1975 - תקופת הזהב ] American Station) Wagons: The Golden Era 1950-1975)

== קישורים חיצוניים ==

* [https://www.youtube.com/watch?v=cHdstQxvvzg ביואיק אסטייט 1974] (0:34), יו-טיוב
* [https://www.youtube.com/watch?v=7sR6mgEMcWY ביואיק אסטייט ואגון] (2:27 דקות), יו-טיוב
* [https://www.youtube.com/watch?v=DEJEEtswXiQ ביואיק אסטייט 1990] ( 7:07 דקות), יו-טיוב

==הערות שוליים==

קטגוריה:מכוניות סטיישן
קטגוריה:דגמי מכוניות שהושקו ב-1970
קטגוריה:מכוניות אמריקאיות
אסטייט
צרעות עכבישים

צרעה ששיתקה עכביש מעבירה אותו לקן שהקימה, שם תטיל בו ביצה
צרעות עכבישים או צרעכבישיתיים (שם מדעי: Pompilidae; באנגלית: spider wasps, pompilid wasps) היא משפחת צרעות בתפוצה עולמית ובה כ-5,000 מינים בשש תת-משפחות. כל המינים הם יחידאיים ורובם תופסים ומשתקים את טרפם. חלק מהם נוקטים חומסנות, כלומר ניזונים ממזון שצדו צרעות אחרות, וחלקם פרזיטואידים.

בדרום אמריקה נקראים כל מיני הצרעות האלה "מרבונטה" (marabunta) או "מרימבונדו" (marimbondo), ובחלקים של ונצואלה וקולומביה הם קרויים "matacaballos", כלומר "הורגי סוסים". מין בהיר וגדול של הצרעות בברזיל נקרא "fecha-goela", כלומר "נועל גרון", כשהכוונה היא לאפקט של העקיצה.

==מורפולוגיה==
כמו מעופפים חזקים גדולים אחרים, לצרעות העכביש יש בית חזה מפותח. יש להם רגליים ארוכות ורבות מפרקים. הרגל ארוכה מספיק כדי להגיע מעבר לקצה הבטן. הבטן צרה. הגוף בדרך כלל שחור או כחול, לעיתים בעל השתקפות כסופה, אך קיימים גם מינים בהירים רבים. לרוב המינים כנפיים ארוכות, אך ידועים גם מינים קצרי כנפיים וחסרי כנפיים.

הנקבות גדולות במקצת מהזכרים אם כי מחושיהן מורכבים מעט פחות. הרגליים שעירות ובעלות דורבנות. נקבות וזכרים דומים אלה לאלה (אין דו-צורתיות זוויגית, אך הנקבות מעט גדולות יותר). על הכנפיים השחורות יש במקרים רבים צבעי אזהרה כתומים, אדומים, צהובים או לבנים.

==רבייה, הטלת ביצים וגדילה==
צרעות העכביש הן יחידאיות, ומשתמשות בדרך כלל בעכביש יחיד כבית גידול לפגיותיהן. הן משתקות אותו בעוקצן הרעיל וגוררות את העכביש המשותק למקום שבו הן מקימות לאחר מכן את הקן (אם כי יש צרעות שמקימות את הקן לפני שיתוק העכביש). ביצה בודדת מוטלת בבטן העכביש והקן נחתם. צרעות עכבישים מגינות על קיניהן בכך שהן מניחות נמלים מתות בכניסה, והכימיקלים המופרשים מהנמלים המתות מרתיעים טורפים. גודל העכביש המשותק קובע את המין שאליו תתפתח הצרעה הפגית, וכן את גודלה. בעכביש משותק גדול מתפתחת צרעה נקבה גדולה. כשבוקעת פגית הצרעה, היא מתחילה לאכול את העכביש מפנימו, בעודו חי. אחרי שהיא אוכלת את החלקים האכילים של העכביש היא מתגלמת ובוקעת כבוגרת בקיץ הבא.

חלק ממיני צרעות העכביש מטילות ביצים בעכביש שעדיין פעיל חלקית, והצרעות שבוקעות ניזונות מנוזלי העכביש (נוזלי הלימפה, ה-Hemolymph , המקבילים לדם ביונקים).

==אקולוגיה והתנהגות==

==קישורים חיצוניים==

* 

==הערות שוליים==

קטגוריה:צרעות
קטגוריה:בעלי חיים טפיליים
קטגוריה:דבוראים ארסיים
קאסטור מרודוס

קאסטור מרודוס (ביוונית: Κάστωρ ὁ Ῥόδιος), הידוע גם כקאסטור ממסאליה או קאסטור מגלאטיה על פי הסודא, היה מדקדק ורטוריקן יווני. הוא כונה "פילורומאוס" (Philoromaeus, "אוהב רומא") ומשערים כי הוא חי בזמנם של קיקרו ויוליוס קיסר.

== רקע ==
קאסטור נזכר פעמים רבות במקורות כבר-סמכא בעניינים היסטוריים. הכינוי "פילורומאוס" מצביע על האפשרות שאהדתו הייתה נתונה לרומאים, וייתכן אהדה זו מופיעה גם באזכור חיבור פרי עטו על ידי פלוטרכוס, שבו השווה בין מוסדותיה של רומא עם אלה של פיתגורס.

הסודא מתארת אותו כחתנו של מלך גלטיה דייוטארוס (המכונה שם "סנאטור רומאי"), שלאחר מכן הוציא להורג את קאסטור ואשתו, מכיוון שקאסטור העלה האשמות לגביו בפני הקיסר. כפי הנראה מדובר בפרשה שבה קיקרו הגן על דייוטארוס. נראה כי זה אותו קאסטור הנזכר על ידי סטראבון, שכונה "סאיקונדאריוס" (Saecondarius), היה חתנו של דייוטארוס והוצא להורג על ידו. אולם כלל לא בטוח שקאסטור זה הוא קאסטור מרודוס, הרטוריקן, מכיוון שכאשר קיקרו טען בשם דייוטארוס, הקאסטור שהביא את דייוטארוס לידי סכנה, נקרא במפורש "נכד" של המלך הזה ובאותו הזמן (44 לפנה"ס) היה עדיין איש צעיר.

אחת מיצירותיו של קאסטור נזכרת בביבליותקה של פסאודו-אפולודורוס.

יוסף בן מתתיהו מציין בחיבורו "נגד אפיון" את "קאסטור כותב העתים" בין הסופרים המפורסמים שטענו בחיבוריהם כי אנטיוכוס אפיפאנס היה זקוק לכסף ולכן הפר את בריתו עם היהודים ושדד את אוצרות בית המקדש בירושלים. ייתכן וקאסטור השתמש לשם כך בחיבורו של קודמו, אפולודורוס מאתונה.

== חיבוריו ==
על פי הסודא, קאסטור חיבר את היצירות הבאות:
* "תיעוד תלסוקרטיות" (Anagraphe ton Thalassokratesanton) בשני ספרים.
* "טעויות כרונולוגיות" (Chronika Agnoemata). נזכרת גם בביבליותקה (פסאודו-אפולודורוס).
* "על ויכוחים או הרפתקאות" (Peri Epicheirematon), בתשעה ספרים.
* "על שכנוע" (Peri Peithous), בשני ספרים.
* "על הנילוס" (Peri tou Neilou).
* "אמנות רטורית" (Techne Rhetorike).
* "כרונולוגיה" (Chronologia) או "כרוניקה" (Chronika), הנזכרת מספר פעמים בכרוניקון של אוסביוס.

==הערות שוליים==

קטגוריה:רטוריקנים ביוון העתיקה
קטגוריה:רודוס
קטגוריה:היסטוריונים מן העת העתיקה
קטגוריה:יוון העתיקה: אישים
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
ביואיק אפולו

ביואיק אפולו (באנגלית: Buick Apollo) היא מכונית קומפקטית בעלת 4 דלתות, בתצורת סדאן עם 2 דלתות בתצורות הצ'בק וקופה אשר יוצרה על ידי חטיבת המכוניות ביואיק בחברת ג'נרל מוטורס האמריקאית בין השנים 1973–1975.

==דגמי "ביואיק אפולו"==
* 4 דלתות - סדאן
* 2 דלתות - קופה
* 2 דלתות - הצ'בק

==ייצור דגמי "ביואיק אפולו==
===שנת 1973===
* סדאן - 8,453 יחידות
* קופה - 14,445 יחידות
* הצ'בק - 9,868 יחידות
===שנת 1974===
* סדאן - 16,779 יחידות
* קופה - 28,286 יחידות
* הצ'בק - 11,844 יחידות
==שנת 1975==
* סדאן (דגם B69) - 21,128 יחידות
* סדאן (דגם C69) - 2,241 יחידות

==תמונות==
<gallery mode="packed" heights="110">
קובץ:Rusty Old car.jpg | ביואיק אפולו, 2 דלתות
קובץ: A blue Buick Apollo.jpg| ביואיק אפולו, 2 דלתות
</gallery>

==ראו גם==
* ביואיק צנטוריון
* ביואיק וילדקאט
== קישורים חיצוניים ==

* [https://www.youtube.com/watch?v=JC_fi6zlUyU ביואיק אפולו 1974] (1:03), יו-טיוב
* [https://www.youtube.com/watch?v=fTHwKWF9_rU ביואיק אפולו 1975, 4 דלתות] (0:36), יו-טיוב
* [https://www.youtube.com/watch?v=7u5Avc0aadE ביואיק אפולו 1975, 4 דלתות] (0:31), יו-טיוב
* [https://fastlanecars.com/vehicles/779/1973-buick-apollo ביואיק אפולו - תמונות] (1973 Buick Apollo | Fast Lane Classic Cars)

==הערות שוליים==

קטגוריה:מכוניות קופה
קטגוריה:מכוניות משפחתיות
קטגוריה:דגמי מכוניות שהושקו ב-1973
קטגוריה:מכוניות אמריקאיות
אפולו
קטגוריה:מכוניות סדאן
שיר שייזכר

שיר שייזכר (באנגלית: A Song to Remember) הוא סרט ביוגרפי אמריקאי בטכניקולור משנת 1945 המבוסס באופן קלוש על חייו של פרדריק שופן עם קורנל ויילד ופול מוני בתפקידים הראשיים.

העלילה שמה במרכזה את דמותו של יוזף אלסנר (1769–1854) שהיה היה מורו לנגינה וקומפוזיציה של שופן והבחין בגאונותו מאז שהיה ילד פלא. הסרט מתאר את הבריחה של שניהם מפולין לפריז ואת יחסיהם המורכבים שידעו עליות ומורדות עד מותו של שופן, לאמיתו של דבר, אלסנר לא עזב את פולין.

אמנם שופן היה פטריוט פולני אבל הסרט מקצין זאת בכך שמראה את השתתפותו באספה חשאית עם חברי מחתרת פולנים, בריחתו בחשאי לפולין מאמציו לאסוף כסף לשחרור אחיו כלואים בפולין. הצורך להפגין פטריוטיזם הופיע בסרטים רבים בתקופת מלחמת העולם השנייה. ז'ורז' סאנד (מרל אוברון) מוצגת כפאם פאטאל הדורשת משופן להתמסר לכתיבתו ולא לצאת למסע קונצרטים לאיסוף כסף לאסירים הפולנים וכשהוא מסרב היא נפרדת בזעם.

קורנל ויילד היה מועמד לפרס אוסקר לשחקן הטוב ביותר. הסרט היה מועמד לפרס אוסקר גם על הסיפור המקורי, הסאונד, העריכה, הצילום והפסקול המוזיקלי.

את קטעי הנגינה בפסנתר מנגן הפסנתרן חוסה איטורבי .

==תקציר העלילה==
פרדריק שופן (קורנל ויילד) הוא פסנתרן צעיר ומבטיח המלווה כל הזמן על ידי מורו ומלווהו לחיים יוזף אלסנר (פול מוני). הוא פטריוט נלהב וביחד עם אלסנר הם משתתפים בישיבה עם חברי מחתרת שמוסרים להם שהרוסים טובחים בפולנים.

שופן מנגן בנשף מהודר לפני ראשי השלטון הפולני. לפתע נכנס המושל הרוסי של פולין, פרדריק מפסיק את נגינתו, מודיע שלא ינגן לפני שליח הצאר הטובח בבני עמו ומסתלק. בלילה הוא נפרד מחבריו במחתרת ובהם קונסנטיה (נינה פוש) וביחד עם אלסנר הם בורחים מפולין ומגיעים לפריז.

בעזרתו של פרנץ ליסט (סטפן בקשי) מסכים האמרגן המפורסם פלייל להחתים את שופן לאחר שהוא שומע את ליסט ושופן מנגניפ ביחד את הפולונז ההירואי של שופן.

אלסנר לוקח את שופן למסעדה מהודת בה הוא נפגש לראשונה עם ז'ורז' סאנד (מרל אוברון) הלובשת מכנסיים. הוא מוצא חן בעיניה והיא מזמינה אותו להופיע בנשף מפואר אצל הדוכס מאורליאן. ליסט המפורסם מבקש להחשיך את האולם ובמקומו מנגן שופן. הדבר מתגלה רק לאחר שסאנד מאירה שוב את האולם והוא זוכה לתשואות ומתפרסם.

שופן עובר לגור בביתה הכפרי של סאנד ואחר כך הם עוברים למיורקה שם מתעסק שופן כל הזמן בכתיבה למורת רוחה של סאנד. לבסוף הם חוזרים לצרפת.

המרד הפולני מדוכא, קונסטנטיה בורחת מפולין עם שקית מלאה באדמת פולין ומבקשת מאלסנר שימסור זאת לשופן. אלסנר נפגש עם שופן לאחר רסיטל, מודיע לו על כישלון המרד, מוסר לו את השקית ואומר כי עתה דרוש כסף לשחרור הכלואים הפולנים.

זה מצית את הזיק הפטריוטי בשופן. סאנד מבקשת ממנו שייתמסר רק לעבודתו ויזנח את ההופעות אך הוא מחויב נפשית לעמו. הם נפרדים בכעס ושופן יוצא למסע הופעות מתיש. בריאותו מתערערת והוא משתעל עם דם על הקלידים כתוצאה משחפת.

לבסוף שופן שוכב גוסס. אלסנר מוצא את סאנד מדגמנת לצייר אז'ן דלקרוא ומבקש ממנה שתבוא למיטת שופן אך היא מסרבת. שופן מת כשלידו אלסנר וקונסנטיה.

==קישורים חיצוניים==

*[http://www.tcm.com/tcmdb/title/4840/A-Song-to-Remember/ שיר שייזכר], באתר TCM
*[https://www.youtube.com/watch?v=4aDnNJ6aEWc ליסט ושופן מנגנים פולונז הירואי], באתר יוטיוב
*[https://www.youtube.com/watch?v=T8iLc64bFhY שופן מנגן סקרצו מס' 2], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1945
קטגוריה:סרטי קולומביה
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים מבוססי סיפורים קצרים
קטגוריה:סרטים מוזיקליים אמריקאיים
ביואיק צנטוריון

ביואיק צנטוריון (באנגלית: Buick Centurion) היא מכונית ספורטיבית, 2 דלתות, אשר יוצרה על ידי חטיבת המכוניות ביואיק בחברת ג'נרל מוטורס האמריקאית בין השנים 1971–1973.

סך הכול יוצרו 110,539 יחידות, מתוכן 10,296 יחידות לדגם הקבריולה. בשנת הדגם 1973 יוצרו 5,739 יחידות לדגם הקבריולה.

בשנת הדגם 1971 יוצרו 29,398 יחידות.

בשנת הדגם 1972 יוצרו 36,165 יחידות.

==דגמי "ביואיק צנטוריון"==
* 2 דלתות - הרדטופ
* 2 דלתות - קופה
* 2 דלתות - קבריולה

==תמונות==
ביואיק צנטוריון 1971–1973
<gallery mode="packed" heights="130">
קובץ:Buick.Centurion.Convertible.jpg| ביואיק צנטוריון
קובץ:Buick Centurion (1972).jpg | ביואיק צנטוריון, שנת 1972
קובץ:Buick Centurion (1972) - 8684731186.jpg | ביואיק צנטוריון
קובץ:Buick Centurion Convertible (6125047097).jpg | ביואיק צנטוריון קבריולה
קובץ:1971 Buick Centurion convertible fl.jpg | ביואיק צנטוריון, שנת 1971
קובץ:Buick Centurion (4617245876).jpg | ביואיק צנטוריון
קובץ:Krone3 Frederiksborg.JPG | ביואיק צנטוריון
</gallery>
==מכונית קונספט "ביואיק צנטוריון" שנת 1956==
בשנת 1956 בנתה חברת ביואיק "אב טיפוס" לדגם מכונית קונספט אשר הייתה קרויה "ביואיק צנטוריון". הדגם היה עשוי מ-פיברגלס.

ייצור הדגם לא המשיך לפסי הייצור.

===תמונות===
ביואיק צנטוריון קונספט שנת 1956
<gallery mode="packed" heights="110">
קובץ: 1956 Buick Centurion (6326258419).jpg| ביואיק צנטוריון קונספט, שנת 1956
קובץ:1956 Buick Centurion From Above (9197937619).jpg|ביואיק צנטוריון קונספט, שנת 1956
קובץ:1956 Buick Centurion (6327011550).jpg| ביואיק צנטוריון קונספט, שנת 1956
קובץ:1956 Buick Centurion - Front (9200691096).jpg| ביואיק צנטוריון קונספט, שנת 1956 (חזית הדגם)
קובץ:1956 Buick Centurion - Rear (9197910973).jpg| ביואיק צנטוריון קונספט, שנת 1956 (החלק האחורי של הדגם)
</gallery>

==ראו גם==
* ביואיק אפולו
* ביואיק וילדקאט

== קישורים חיצוניים ==

* [https://www.youtube.com/watch?v=p_hj50ksgM4 ביואיק צנטוריון קונספט, שנת 1956] (2:38 דקות), יו-טיוב
* [https://www.youtube.com/watch?v=jTbb3FzbJ5s ביואיק צנטוריון קונספט, שנת 1956] (1:51 דקות), יו-טיוב

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:מכוניות קונספט
קטגוריה:דגמי מכוניות שהושקו ב-1971
קטגוריה:מכוניות אמריקאיות
צנטוריון
עין גב I

עין גב I הוא אתר ארכאולוגי-פרהיסטורי השוכן כחצי ק"מ מזרחית לחוף הכנרת, ליד עין גב. האתר מתוארך בעזרת בדיקת פחמן 14 לתרבות הכבארית, כ-13,750 שנים לפנה"ס.

==חפירה ארכאולוגית==
האתר נחפר לראשונה על ידי משה שטקליס בשנים 1963 - 1964, ונתגלו בו שרידים של בקתת מגורים על מדרון של גבעה חולית. בתוך שרידי הבקתה התגלו מכתש ועלי מבזלת, ומתחת לרצפה נחשף שלד כמעט שלם בתנוחה מכווצת של אשה בת כ25-30 שנים, וגובהה היה 1.57 מ'. ראש השלד היה מונח בין אבנים ונחשפו שרידי מדורה סמוך לרגליה. שלד זה היה מהראשנים שנחשפו מהתרבות הכבארית. 
בשכבה העליונה נמצאו כלי חרס ולהבי מגל המתוארכים לתקופה הכלכוליתית.

==הערות שוליים==

עין גב I
אלחסן קייטה

347x357 פיקסלים
אלחסן קייטה (בצרפתית: Alhassane Keita; נולד ב-16 באפריל 1992) הוא כדורגלן גינאי בעמדת החלוץ בהפועל נוף הגליל.

==קריירת מועדונים==
קייטה התחיל את הקריירה שלו במחלקת הנוער של מץ ממנה המשיך לקבוצה הבוגרת. באוגוסט ערך את הופעת הבכורה שלו בקבוצה הבוגרת במשחק הליגה נגד סדאן. לקראת עונת הושאל לבולון מהליגה הצרפתית השלישית עד לסיום העונה. בקיץ הושאל ללירסה מליגת העל הבלגית.

באוגוסט עזב את מץ וחתם בארמיס ארדיפו מליגת העל הקפריסאית. בארמיס סיים כמלך שערי הקבוצה עם 13 שערים ושמיני ברשימת כובשי הליגה.

באוגוסט חתם לשנתיים בסנקט פלטן מליגת העל האוסטרית. בינואר שוחרר מהקבוצה לאחר תקרית אלימה עם חברו לקבוצה דניאל סגוביה. זמן קצר לאחר המקרה חתם במאריטימו מליגת העל הפורטוגזית.

ב-1 בספטמבר 2017 חתם במכבי נתניה עד לסיום העונה.

ב-13 ביולי 2018 חתם בבלננסש סאד הפורטוגזית לשלוש שנים.

ב-14 בספטמבר 2019 הושאל לרפאע מליגת העל הבחריינית.

ב-22 באוגוסט 2023 קייטה חתם בהפועל נוף הגליל מהליגה הלאומית.

==קריירה בינלאומית==
ב-28 במרץ 2017 ערך את הופעת הבכורה שלו בנבחרת גינאה במשחק ידידות נגד .

==קישורים חיצוניים==

==הערות שוליים==

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני מץ
קטגוריה:כדורגלני בולון
קטגוריה:כדורגלני לירסה
קטגוריה:כדורגלני ארמיס ארדיפו
קטגוריה:כדורגלני מאריטימו
קטגוריה:כדורגלני מכבי נתניה
קטגוריה:כדורגלני בלננסש סאד
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:כדורגלני נבחרת גינאה
קטגוריה:ספורטאים גינאים בצרפת
קטגוריה:ספורטאים זרים בבלגיה
קטגוריה:ספורטאים זרים בקפריסין
קטגוריה:ספורטאים זרים באוסטריה
קטגוריה:ספורטאים זרים בפורטוגל
קטגוריה:ספורטאים גינאים בישראל
קטגוריה:ספורטאים זרים בבחריין
קטגוריה:גינאים שנולדו ב-1992
ז'והאן מרסיאל

ז'והאן מרסיאל (בצרפתית: Johan Martial; נולד ב-26 במאי 1991) הוא כדורגלן צרפתי המשחק בעמדת הבלם. ז'והאן הוא אחיו של הכדורגלן אנתוני מרסיאל

==קריירה==
מרסיאל התחיל את דרכו בכדורגל בקבוצת הילדים של לה אולי ובהמשך גם שיחק בפריז סן-ז'רמן, אנטוני ספורטס, קלרמון אוברגן ובסטיה ממנה המשיך לקבוצה הבוגרת. ב-13 במרץ 2009 ערך את הופעת הבכורה שלו בקבוצה הבוגרת בניצחון 0-1 נגד מונפלייה.

ב-2 באוגוסט 2010 הושאל לברסט עד לסיום העונה, בה עזב את בסטיה ועבר רשמית לברסט.

ב-5 בספטמבר 2015 חתם בטרואה.

ב-20 ביוני 2017 עזב לראשונה את צרפת וחתם במכבי פתח תקווה. ב-5 בפברואר 2019 חתם במ.ס. אשדוד עד לסוף העונה.

ב-4 ביולי 2019 מרסיאל חתם בפאנטוליקוס מליגת העל היוונית. ב-24 בספטמבר 2020 חזר לצרפת ולחתם בסושו
.

בינואר הצטרף לסרי פהנג מליגת העל המלזית.

מרסיאל שיחק בצעירותו בנבחרת הנוער של צרפת, עמה זכה באליפות אירופה בכדורגל עד גיל 19 בשנת .

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:מאסי: כדורגלנים
קטגוריה:כדורגלני בסטיה
קטגוריה:כדורגלני ברסט
קטגוריה:כדורגלני טרואה
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני פאנטוליקוס
קטגוריה:כדורגלני סושו
קטגוריה:כדורגלני פהנג
קטגוריה:צרפתים ממוצא מרטיניקי
קטגוריה:צרפתים ממוצא גוואדלופי
קטגוריה:כדורגלנים זרים בישראל
קטגוריה:ספורטאים צרפתים בישראל
קטגוריה:ספורטאים צרפתים ביוון
קטגוריה:ספורטאים זרים במלזיה
קטגוריה:צרפתים שנולדו ב-1991
אולכסנדר סקיצ'קו

אולכסנדר סקיצ'קו (שמאל) בחזרות לאירוויזיון
אולכסנדר אולכסנדרוביץ' סקיצ'קו (באוקראינית: Олександр Олександрович Скічко; נולד ב-28 באפריל 1991) הוא פוליטיקאי, שחקן, קומיקאי ומנחה טלוויזיה אוקראיני.

==ביוגרפיה==
סקיצ'קו נולד בצ'רקאסי באוקראינה, וכילד למד בבית ספר למוזיקה, ניגן בסקסופון ושיחק בתיאטרון של בית הספר. הוא סיים תואר בכלכלה בינלאומית באוניברסיטה הלאומית לכלכלה של קייב.

בגיל חמש עשרה הוא זכה במקום הראשון בפסטיבל בינלאומי לילדים ונוער, הוא התחיל את הקריירה שלו בטלוויזיה בערוץ O-TV כשהנחה תוכנית נוער הנקראת "מועדון נעורים" והשתתף ועלה לגמר התוכנית "ukraine's got talent", לאחר מכן הנחה תוכניות נוספות במדינתו ובין היתר תוכנית הבוקר "Wake Up".

נכון ל-2018, הוא מגיש תוכנית קבועה ברדיו NRJ האוקראיני.

ב-2016 ו-2017 הנחה את תחרות מיס תבל אוקראינה. בנוסף, באותן שנים הוא התחרה בגרסה האוקראינית של התוכנית "רוקדים עם כוכבים" ושימש אחד משלושת מנחי אירוויזיון 2017.

==קישורים חיצוניים==

* 

* [https://www.famousbirthdays.com/people/oleksandr-skichko.html אולכסנדר סקיצ'קו] באתר famousbirthdays.
* [http://eurovisionworld.com/?esc=eurovision-2017-hosts-oleksandr-volodymyr-timur אירוויזיון:המנחים]

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:שחקני קולנוע וטלוויזיה אוקראינים
קטגוריה:קומיקאים
קטגוריה:מנחי טלוויזיה אוקראינים
קטגוריה:מנחי תחרויות יופי
קטגוריה:מנחי האירוויזיון באוקראינה
קטגוריה:מתחרי רוקדים עם כוכבים
קטגוריה:אוקראינים שנולדו ב-1991
My Worlds Acoustic

My Worlds Acoustic (בעברית: העולמות שלי אקוסטי) הוא אלבום הרמיקס הראשון של הזמר-יוצר הקנדי ג'סטין ביבר. האלבום יצא לאור ב-26 בנובמבר 2010, תחת חסותן של חברות התקליטים איילנד, RBMG רקורדס, סקולבוי רקורדס וטין איילנד רקורדס.

עם יציאתו נכנס האלבום היישר אל המקום ה-7 במצעד הבילבורד 200, וה-4 במצעד האלבומים שבקנדה.

== רקע והפקה ==
את האלבום הפיקו אשר, סקוטר בראון, אנטוניו ריד, כריס היקס, דן קאנטר, רוב וולס, קוק הארל והשליחים. האלבום הכיל בתוכו את כל להיטיו של ביבר מאלבום הבכורה שלו, My World 2.0, ומהמיני-אלבום הראשון שלו, My World.

בנוסף לאלבום האקוסטי שיצא בעקבות צאתם של שני אלבומיו הקודמים של ביבר, יצא גם אלבום המאחד את כל השלושה תחת השם, My Worlds: The Collection.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|}

== קישורים חיצוניים ==

== הערות שוליים ==

קטגוריה:אלבומי ג'סטין ביבר
קטגוריה:אלבומי רמיקס באנגלית
קטגוריה:אלבומי זהב בארצות הברית
קטגוריה:אלבומי חברת איילנד רקורדס
יחסי מזרח טימור – רוסיה

יחסי מזרח טימור–רוסיה, הם היחסים הדו-צדדיים בין מזרח טימור והפדרציה הרוסית. לשתי המדינות אין שגריר תושב במדינה השנייה. רוסיה הייתה אחת המדינות הראשונות שהכירו בעצמאותה של מזרח טימור, והיא אף השתתפה כמעט בכל תוכניות הסיוע של האו"ם, תוך אספקת מזון ואנשי סעד, וכן טייסי תעופה אזרחיים ותחבורה.

== קשרים דיפלומטיים ==
ב-20 במאי 2002, חתם נשיא רוסיה, ולדימיר פוטין על אוקאז לפיו רוסיה מכירה בעצמאותה של מזרח טימור, והנחה את משרד החוץ הרוסי לכונן יחסים דיפלומטיים עם המדינה העצמאית החדשה. ב-24 ביוני אותה שנה, אלכסנדר יקובנקו ממשרד החוץ הרוסי הודיע כי בעקבות משא ומתן עם נציגים ממזרח טימור, ביססה רוסיה את קשריה הדיפלומטיים עם מזרח טימור. רוסיה מיוצגת במזרח על ידי השגרירות שלה בג'קרטה, אינדונזיה.

== קשרים פוליטיים ==
לאחר ניסיון ההתנקשות בחייו של נשיא מזרח טימור ז'וזה רמוס הורטה ב-11 בפברואר 2008, משרד החוץ הרוסי פרסם הצהרה שבה הביע דאגה על ההתפתחויות במזרח טימור, וקרא ליציבות פוליטית באזור.

== קשרים הומניטריים ==
ביוני 2001, חברת התעופה הרוסית TyumenAviaTrans (הידוע כיום UTair), קיבלה חוזה של שנה אחת לספק את כוח המשימה של האו"ם במזרח טימור עם מסוק תמיכה ניצול של Mil Mi-26, בחוזה בשווי כ-6.5 מיליון דולר.

==קישורים חיצוניים==

== הערות שוליים ==
רוברטו צ'ן

רוברטו לאנדרו צ'ן רודריגס (בספרדית: Roberto Leandro Chen Rodríguez; נולד ב-24 במאי 1994) הוא כדורגלן פנמי ממוצא סיני המשחק בסן מיגליטו בעמדת הבלם.

==קריירת מועדונים==
צ'ן התחיל את הקריירה שלו בקבוצת הכדורגל של סן פרנסיסקו המקומית וכבר בגיל 17 ערך את הופעת הבכורה שלו בקבוצה הבוגרת.

ב-3 באוגוסט 2013 חתם במאלגה מליגת העל הספרדית תמורת 500 אלף דולר. שבועיים לאחר מכן ערך את הופעת הבכורה שלו בקבוצה בהפסד 1-0 לולנסיה.

ב-17 בינואר 2014 הושאל לזולטה ורכם מליגת העל הבלגית עד לסיום העונה. בוורכם רשם רק שני משחקים ובסיום העונה חזר למאלגה.

ב-22 באוגוסט 2015 הושאל ללינאנסה.

בינואר חזר לסן פרנסיסקו אחרי שלוש שנים באירופה. ב-27 ביולי 2016 חתם באגילס דוראדס מליגת העל הקולומביאנית.

ב-31 בינואר 2017 חזר לפנמה וחתם באראבה אונידו. ב-1 בינואר 2018 הושאל לאלחואלנסה מליגת העל של קוסטה ריקה עד לסיום העונה.

ב-10 בספטמבר 2021, צ'ן חתם בדפורטיבו פאס.

בקיץ חתם בסן מיגליטו.

==קריירה בינלאומית==
צ'ן שיחק בצעירותו בכל הנבחרות הצעירות של פנמה. ב-3 בספטמבר 2011 ערך את הופעת הבכורה שלו בנבחרת הבוגרת בהפסד 2-0 ל. ב-10 בספטמבר 2013 הבקיע את שער הבכורה שלו בנבחרת בתיקו 1-1 נגד .

צ'ן השתתף עם הנבחרת פעמיים בגביע הזהב בשנים 2013 ו-2017.

==קישורים חיצוניים==

קטגוריה:כדורגלנים פנמים
קטגוריה:בלמי כדורגל פנמים
קטגוריה:כדורגלני סן פרנסיסקו
קטגוריה:כדורגלני מאלגה
קטגוריה:כדורגלני זולטה ורכם
קטגוריה:כדורגלני אגילס דוראדס
קטגוריה:כדורגלני אראבה אונידו
קטגוריה:כדורגלני אלחואלנסה
קטגוריה:כדורגלני נבחרת פנמה
קטגוריה:כדורגלני גביע הזהב 2013
קטגוריה:כדורגלני גביע הזהב 2017
קטגוריה:פנמים שנולדו ב-1994
פייטרה מיידה

פייטרה מריה מיידה (בשוודית: Petra Maria Mede; נולדה ב-7 במרץ 1970) היא קומיקאית ומנחת טלוויזיה שוודית.

==ביוגרפיה==
מיידה נולדה בגטבורג. בילדותה למדה בלט.

ב-2005 התפרסמה כשהשתתפה בתחרות סטנד-אפ, וב-2009 זכתה בפרס "הקומיקאית הטובה בשוודיה".

ב-2007 החלה להשתתף באופן קבוע בתוכנית הסאטירה הפוליטית "הפרלמנט".

ב-2009 הנחתה את תחרות ה"מלודיפסטיבלן".

ב-2010 החל שידורה של תוכנית האירוח בהנחייתה, "המופע של פייטרה מיידה".

ב-2011 הנחתה את טקס פרסי הגולדבאג (Guldbagge) - פרס הקולנוע השוודי.

מיידה הנחתה שלוש פעמים את תחרות האירוויזיון, והיא גם הראשונה שהנחתה לבד את התחרות מאז מארי קנדי ב-1995. בנוסף, הנחתה את אירוע "הלהיטים הגדולים של האירוויזיון". מיידה הנחתה את אירוויזיון 2024 יחד עם מולין אוקרמן.

היא לקחה חלק בדיבוב לשוודית של הסרט "מוצאים את דורי".

היא אם לבת. מלבד שוודית היא דוברת אנגלית, צרפתית, איטלקית וספרדית.

== קישורים חיצוניים ==

* 

* 

קטגוריה:מנחי האירוויזיון בשוודיה
קטגוריה:קומיקאים שוודים
קטגוריה:מנחות טלוויזיה שוודיות
קטגוריה:קומיקאיות
קטגוריה:מדבבות שוודיות
קטגוריה:שוודיות שנולדו ב-1970
קטגוריה:שוודים שנולדו ב-1970
קרינגורס ממיטילנה

קרינגורס ממיטילנה (ביוונית: Κριναγόρας ὁ Μυτιληναῖος, גם: קרינגורסיס; 70 לפנה"ס - 18 לספירה) היה כותב מכתמים ושגריר יווני, שחי ברומא כמשורר חצר.

== חייו ==
קרינגורס נולד למשפחה חשובה בעיר מיטילנה, בירת האי לסבוס. ידוע כי היה לו לפחות אח אחד ששמו אאוקלידס.
הוא היה בן זמנו של הגאוגרף היווני סטראבון וסטראבון מזכיר את קרינגורס כאדם בעל שם. על פי כתובות שנמצאו במיטילנה, קרינגורס נשלח לרומא כשגריר מטעם עיר הבירה בשנת 45 לפנה"ס ובשנת 26 לפנה"ס.

בזמן שלטונו של אוגוסטוס קיסר, הוא חי בחצר הקיסר כמשורר. בזמן היותו ברומא, הוא כתב מספר מכתמים, המתייחסים לשלטונו של אוגוסטוס. הוא גם כתב שירים המוקדשים לאלים הרומיים.
קרינגורס מוערך כבעל רוח פואטית בשירתו.

== יצירותיו ==
קרינגורס היה מחברם של 51 מכתמים. מספר מכתמים הם מתנות קטנות לילדי חבריו האצילים הרומיים. הוא שלח מכתם הממוען אל אחיינו של אוגוסטוס, מרקוס קלאודיוס מרקלוס (המאוחר) ומכתם אל הקיסר לעתיד טיבריוס, בו ברך אותו על ניצחונותיו הצבאיים בארמניה וגרמניה, ואל אחייניתו של אוגוסטוס, אנטוניה הצעירה. במכתם אחר קרינגורס מדבר על מסע בים שיצא אליו מאסיה לאיטליה, במהלכו ביקר באיים הקיקלאדיים ובקורפו.
אולם המכתם הידוע ביותר שקרינגורס כתב הוא המכתם הנחשב להספד של הנסיכה מבית תלמי והמלכה הקליינטית של מאוריטניה, קלאופטרה סלנה השנייה.

אחד המכתמים עוסק בגורלו של אדם בשם "פילוסטראטוס", שהיה בעל מעמד "בין אם על הנילוס או בתוך גבולות יהודה", אך ירד מגדולתו וככל הנראה גורש ל"אוסטרקינה החולית". פילוסטראטוס זה מזוהה לרוב עם הפילוסוף שהשתייך לחוג הפנימי של מרקוס אנטוניוס וקלאופטרה ושאוגוסטוס חס על חייו לאחר כיבושו את מצרים בשנת 30 לפנה"ס.

== קישורים חיצוניים ==
* [http://www.attalus.org/poetry/crinagoras.html קרינגורס: מכתמים] 

==הערות שוליים==

קטגוריה:משוררי יוון העתיקה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
הולדן אפולו

הולדן אפולו (באנגלית: Holden Apollo) היא מכונית משפחתית גדולה, 4 דלתות, סדאן, אשר יוצרה על ידי יצרנית הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1989–1997.

==תצורות==
* סדאן - 4 דלתות
* סטיישן - 5 דלתות

==דורות==

===דור ראשון===
* JK Apollo (יוצר בין השנים 1989-1991)
* JL Apollo (יוצר בין השנים 1991-1993)

===דור שני===
* JM Apollo (יוצר בין השנים 1995-1993)
* JP Apollo (יוצר בין השנים 1995-1997)

==דגמים==
* 2.0 SL
* 2.0 SLE
* 2.2 GS
* 3.0 GS V6
==תמונות==
<gallery mode="packed" heights="120">
קובץ:1989-1991 Holden Apollo (JK) SLE sedan (2011-01-13).jpg | הולדן אפולו JK 
קובץ:1990 Holden Apollo (JK) Executive station wagon (2015-08-07).jpg |הולדן אפולו JK, סטיישן, שנת 1990
קובץ:1992 Holden Apollo (JL) SLX station wagon (2009-06-07).jpg | הולדן אפולו JL, סטיישן שנת 1991 
קובץ:1991-1992 Holden Apollo (JL) SLX sedan (2008-12-28) 02.jpg | הולדן אפולו JL
קובץ:1993-1995 Holden Apollo (JM) SLX station wagon (8071897095).jpg | הולדן אפולו JM, סטיישן 
קובץ:1995 Holden Apollo (JM) SLX sedan (2016-01-04) 01.jpg | הולדן אפולו JM, סדאן, שנת 1995
קובץ: 1996 Holden Apollo (JP) SLX sedan (2015-07-10) 02.jpg | הולדן אפולו JP, סדאן, שנת 1996 
קובץ:1995-1996 Holden JP Apollo SLX station wagon 01.jpg | הולדן אפולו JP, סטיישן 

</gallery>
==ראו גם==
* הולדן FJ
* הולדן FE
* הולדן HX
* הולדן HZ
* הולדן ברוהאם

== קישורים חיצוניים ==

* [https://www.youtube.com/watch?v=PQkLlDWoc-4 הולדן אפולו] (0:30), יו-טיוב
* [https://www.youtube.com/watch?v=VVvo24UUnd4 הולדן אפולו - דור שני] (1:13), יו טיוב

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1989
קטגוריה:כלי רכב המיוצרים באוסטרליה
אפולו
Lolly

Lolly הוא שיר של האמן והמפיק האמריקאי מיג'ור עלי (הידוע גם בשם ביי מיג'ור). השיר, פורסם בתור סינגל ב-17 בספטמבר 2013, בהשתתפות הראפר האמריקאי ג'וסי ג'יי, והזמר הקנדי ג'סטין ביבר.

עם צאתו נכנס השיר היישר אל המקום ה-19 במצעד הבילבורד הוט 100 שבארצות הברית.

== רשימת השמעה ==
{| class="wikitable"
!<abbr>רצועה</abbr>
!שם
!אורך
|-
|1.
|"Lolly" (ערוך)
|3:45
|-
|2.
|"Lolly" (לא מצונזר)
|3:45
|-
|3.
|"Lolly" (רמקס) (בשיתוף ויטו)
|3:45
|}

== וידאו קליפ ==
הווידאו קליפ, בבימויו של מאט אלונזו, מציג את שלושת האמנים מופיעים בניאון-סטודיו. הקליפ עלה לערוץ היוטיוב של מיג'ור ב-17 בספטמבר 2013 וזכה למעל ל-230 מיליון צפיות.

==מיקומי שיא==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'וסי ג'יי
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי מיק מיל
קטגוריה:סינגלים בהוצאת איילנד רקורדס
קטגוריה:סינגלים בהוצאת דף ג'אם רקורדינגס
למרקוס ריד

למרקוס ריד השלישי (באנגלית: LaMarcus Reed III; נולד ב-31 באוקטובר 1988 בדאלאס, ארצות הברית) הוא כדורסלן אמריקאי בעמדת הגארד אשר משחק בבלקן בוטבגרד מהליגה הבולגרית.

==קריירה==
ריד החל את הקריירה שלו בעונת 2008/09 בקבוצת הכדורסל של אוניברסיטת טקסס ארלינגטון, שם שיחק כארבע עונות. בסיום תקופות המכללות, ולאחר שלא נבחר בדראפט הצטרף לליגת הקיץ ונבחן בקבוצת ה-NBA פורטלנד טרייל בלייזרס, אך לאחר שלא הרשים בליגת הקיץ שוחרר מהקבוצה לאחר שני משחקים. בסיום הקיץ, לאחר שלא הצליח למצוא קבוצה בארצות הברית, הצטרף ריד לאנטוורפ ג'יינטס מהליגה הבלגית, זמן קצר לאחר תחילת העונה שוחרר מהקבוצה וחתם בלולאה מהליגה השוודית הראשונה.

בעונת 2013/14 עבר לאתאה אגומיס מהליגה הקפריסאית במדייה הפך לשחקן דומיננטי ובעל יכולת קליעה מרשימה.

בעונת 2014/15 עבר לקבוצת אריס סלוניקי מצמרת הליגה היוונית. באריס הרבה ריד לשחק ואף נחשב לשחקן מפתיע ובעל מהלכים לא צפויים אך על אף זאת עבר בסוף אותה עונה לרואן מהליגה הצרפתית השנייה. במדי רואן לא הצליח ריד להרשים ובתום עונה חלשה יחסית עזב את הקבוצה.

בעונת 2015/16 עבר לקוטקה מהליגה הפינית, במדי קטוקה ריד השתלב מבחינה מקצועית והרבה לקלוע בעיקר מחוץ לקשת ומזריקות בחצי טווח, אך לא הרבה לקלוע מתחת לסל עקב גובהו הנמוך יחסית לשחקנים האחרים.

בעונת 2016/17 עבר לשחק בקבוצת קייבי פיה מBKT סופרליגה הקוסובית ושיחק במדיה גם בליגה הבלקנית. במהלך העונה עבר לשחק בקבוצת מורש באסקט מהליגה הרומנית ושיחק עמה ביורופקאפ.

בעונות 2017/18 חתם בהפועל חיפה מהליגה הלאומית בישראל.
בינואר 2018 עזב ריד את הפועל חיפה.

==קישורים חיצוניים==

* [http://ibasketball.co.il/league/4039/player/2778547 למרקוס בעמוד איגוד הכדורסל] איגוד הכדורסל
* [https://leumitbasket.wordpress.com/2017/08/10/%D7%94%D7%A4%D7%95%D7%A2%D7%9C-%D7%97%D7%99%D7%A4%D7%94-%D7%9C%D7%9E%D7%A8%D7%9B%D7%95%D7%A1-%D7%A8%D7%99%D7%93-%D7%97%D7%AA%D7%9D/ למרקוס ריד חתם בהפועל חיפה ] באתר סלאומית

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אנטוורפ ג'יינטס
קטגוריה:כדורסלני הפועל חיפה
קטגוריה:כדורסלני אריס סלוניקי
קטגוריה:טקסס: כדורסלנים
קטגוריה:בוגרי אוניברסיטת טקסס בארלינגטון
קטגוריה:אמריקאים שנולדו ב-1988
גביע הפדרציה 1968

גביע הפדרציה 1968 הייתה התחרות השישית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי אצטדיון רולאן גארוס, פריז. התחרות הייתה פתוחה לכל נבחרת שתרשם. 

התחרות החלה ב-21 במאי בהשתתפות 23 נבחרות והסתיימה ב-26 במאי 1968.

המנצחת של התחרות הייתה אוסטרליה שניצחה במשחק הגמר נבחרת הולנד וזכתה בגביע בפעם השלישית.

לא הוענקו פרסים כספיים.

==מהלך התחרות==

===משחק הגמר===

{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | הולנד 0
! colspan="2" align="center" |צרפת, פריז 26 במאי 1968 מגרש חימר 
! colspan="5" align="center" | אוסטרליה 3
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| ||מרייקה יאנסון || ||6||5|| 3 
|-
| ||קרי רייד || || 4||6 || 7 
|-bgcolor= #EAE3D8
! rowspan="2"| 2
| ||אוסטריד סורבק || ||1 ||3|| 
|- bgcolor= #EAE3D8 
| ||מרגרט קורט || ||6 ||6 || 
|-
! rowspan="2"| 3
| || אוסטריד סורבק/לידי ונרבואר || ||3||8||5 
|- 
| ||מרגרט קורט/קרי רייד|| ||6||6||7 
|}

==קישורים חיצוניים==
* [https://web.archive.org/web/20180906161738/https://www.fedcup.com/en/draws-results/tie.aspx?id=W-FC-1968-WG-M-AUS-NED-01 נתוני משחק הגמר]

קטגוריה:תחרויות טניס ב-1968
קטגוריה:פריז: תחרויות טניס
קטגוריה:גביע הפדרציה
קטגוריה:תחרויות גביע הפדרציה בצרפת
קטגוריה:1968 בצרפת
היפסיקראטס

היפסיקראטס (ביוונית: Ὑψικράτης; בלטינית: Hypsicrates) היה סופר והיסטוריון יווני ברומא העתיקה, שפרח במאה ה-1 לפנה"ס.

עבודתו לא שרדה, אולם בקרב חוקרים ישנן השערות לגבי הסופר וחיבוריו. הוא ככל הנראה היה קשור לפונטוס וכתב חיבור על ההיסטוריה של האזור, שככל הנראה נעשה בו שימוש על ידי סטראבון.
סטראבון הזכיר את היפסיקראטס מספר פעמים בחיבורו "גאוגרפיקה". את אחד הקטעים ציטט יוסף בן מתתיהו בחיבורו "קדמוניות היהודים" - קטע העוסק בסיועם של אנטיפטרוס האדומי והורקנוס השני להצלת יוליוס קיסר באלכסנדריה בשנת 47 לפנה"ס.

ייתכן והוא אותו היפסיקראטס ששירת כעבד אצל יוליוס קיסר ושוחרר על ידו בשנת 47 לפנה"ס.

==הערות שוליים==

קטגוריה:היסטוריונים מן העת העתיקה
קטגוריה:יוון העתיקה: ספרות והיסטוריוגרפיה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
הולדן FJ

הולדן FJ (באנגלית: Holden FJ) היא מכונית משפחתית גדולה, 4 דלתות, אשר יוצרה על ידי ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס ה-אמריקאית, בין השנים 1953–1956.

בנוסף יוצר דגם ה- "הולדן FJ" בתצורות: סטיישן, מסחרית, טנדר ולימוזינה.

סך הכול יוצרו 169,969 יחידות.

==דגמים==
* סדאן - 4 דלתות
* לימוזינה - 4 דלתות
* סטיישן - 2 דלתות
* מסחרית - 2 דלתות
* טנדר - 2 דלתות

==תמונות==
<gallery mode="packed" heights="100">
קובץ:1956 Holden FJ panel van (6101982135).jpg| הולדן FJ - סטיישן
קובץ:Holden FJ stretched limousine (5114206212).jpg | הולדן FJ - לימוזינה
קובץ:Holden FJ Wagon Prototype (15865387211).jpg | הולדן FJ - סטיישן
קובץ:1956 Holden FJ utility (5114197270).jpg | הולדן FJ - סטיישן, שנת 1956
קובץ:Holden FJ utility (4989203699).jpg | הולדן FJ - טנדר
קובץ:1953 Holden Ute (15855435547).jpg | הולדן FJ - טנדר, שנת 1953
קובץ:Holden FJ Panel Van.jpg | הולדן FJ - מסחרית
קובץ:Holden FJ Panel Van (2).jpg | הולדן FJ - מסחרית
קובץ:1955 Holden (15853939800).jpg | הולדן FJ סדאן, שנת 1955
קובץ:1953-56 FJ Special Sedan Skipper Blue-.JPG | הולדן FJ סדאן, שנת 1953
קובץ:Holden FJ stretched limousine (5114224762).jpg | הולדן FJ - לימוזינה
קובץ:1956 Holden FJ station wagon (9598893928).jpg | הולדן FJ - סטיישן, שנת 1956 - מבט לתא הנהג
קובץ:1956 Holden FJ station wagon (9598890998).jpg | הולדן FJ - סטיישן, שנת 1956 - מבט לתוך הרכב
</gallery>

==ראו גם==
* הולדן FB
* הולדן FE
* הולדן אפולו
* הולדן HX
* הולדן HZ
* הולדן ברוהאם

== קישורים חיצוניים ==

* [https://www.youtube.com/watch?v=pdDEYGHpKV4 הולדן FJ] (2:14 דקות), יו-טיוב

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:לימוזינה
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1953
קטגוריה:כלי רכב המיוצרים באוסטרליה
FJ